Madsen er utdannet ved Universitetet i Bergen hvor han tok profesjonsstudiet i psykologi fra 2000 til 2005. Han skrev hovedoppgave om psykologien i senmoderniteten. I 2006 tok han hovedfag i filosofi. Han har vært psykolog i Øygarden Pedagogisk-psykologisk tjeneste. Fra 2008 var han stipendiat ved Universitetet i Bergens Senter for vitenskapsteori og han forsvarte i desember 2011 en doktorgradsavhandling om psykologisk terapis innflytelse på samfunnet. Han ble professor i 2017.